Document ID: /roh_data/filtered/fineweb-2-filterrobots_roh.jsonl.gz/28286

Kantonspolizei
Polizia chantunala
Polizia cantonale
Per bleras motociclistas e blers motociclists è la stad la pli bella stagiun da l'onn. Era quest onn als carmalan las temperaturas miaivlas puspè sin via. La Polizia chantunala dal Grischun fa tut il pussaivel per prevegnir ad accidents da moto pitschens e gronds.
Acziun da placats per lung da rutas attractivas
Cun plazzar placats da prevenziun per lung da las vias principalas dal Grischun vul la Polizia chantunala render attent tut las utilisadras e tut ils utilisaders da la via als privels da l'ir cun moto. L'acziun da placats ch'ella organisescha dapli blers onns ensemen cun l'Uffizi da construcziun bassa dal Grischun sa distingua tras ses motivs marcants e facils da chapir.
Tips per ir cun moto a moda segira
Rinfrestgar la savida cun curs per augmentar la segirezza da charrar
Divers purschiders da curs sustegnan motociclistas e motociclists d'augmentar lur segirezza da charrar. Sut il patrunadi da la Polizia chantunala dal Grischun organisescha Driving Grischun, il center per la segirezza da charrar a Cazas, dapi numerus onns curs dad ir cun moto. Las responsablas ed ils responsabels cusseglian a las motociclistas ed als motociclists d'augmentar lur abilitads da charrar cun tals curs per amur da l'atgna segirezza. Era la gruppa da motociclistas e motociclists da la Polizia chantunala dal Grischun ha absolvì tals trenaments per esser pronta per la stagiun vegninta.